section_heading: Povijest
paragraph_text: Krajem 60-ih i početkom 70-ih 20. stoljeća bila je hrabrost i smjelost osnovati klub imena Croatia, čak i jednoj politički neutralnoj zapadnoj demokratskoj zemlji Švicarskoj. Brojne su izuzetno neugodne situacije koje su osnivači i klub prošli, prije svega zbog obilježja i imena koje je socijalističkoj Jugoslaviji smetalo. Članovi kluba to su strpljivo podnosili, a istovremeno radili na športskom razvitku i ostavljanju traga svojim igrama. Da bi izbjegli probleme, pokušali su se u više navrata registrirati kod višestrukog prvaka Švicarske “Züricha”, zatim kod “Vinersdorfa”. Odbili su ih, pa su se registrirali i jedno vrijeme i igrali kao podsekcija talijanske momčadi “Bella Italia”.